hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk sk hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2019. szeptember 16.
Ugrás a navigációhoz Ugrás a kereséshez
A 104-es telefonszám a világ több országában is segélyhívószámként működik.
A Nemzetközi Távközlési Egyesület (ITU) nyilvántartása szerint a 104-es számon Magyarországon és Kubában a mentőszolgálat, Irakban a rendőrség érhető el, Azerbajdzsánban, Örményországban, Fehéroroszországban, Kazahsztánban és Ukrajnában gázömlés bejelentésére szolgál, míg Kirgizisztánban és a Maldív-szigeteken általános vészhelyzeti bejelentőként működik.[1]
A mentők 04-es hívószámának első megjelenése az 1929-es budapesti telefonkönyvben
Magyarországon 1996. november 1-jén vezették be a 104-es hívószámot.[2] 1928 és 1996 között 04 volt a mentők központi hívószáma, és egészen 1997. február elejéig fenntartották ezt a számot, párhuzamosan a 104-essel. A 04-ről 104-re való váltás összefüggött azzal, hogy Budapesten 1989. szeptember 1-jén[3] bevezették a hétjegyű hívószámokat, vidéken pedig 1993-ig tartott az átállás az ötről hatjegyű telefonszámokra.[4] A hívószámok struktúrájának átalakítása miatt az országban akkor még egyetlen vezetékes telefonszolgáltatóként működő Matáv az 1-essel kezdődő számokat egy speciális szolgáltatási kör eléréséhez akarta fenntartani, míg a 0-val kezdődőeket csak előhívószámként kívánta működtetni, ezért lett a korábbi kétjegyű 04-ből háromjegyű (104) a hívószám (ugyanekkor változott a rendőrség száma 07-ről 107-re és a tűzoltóságé 05-ről 105-re).
A 04-es mentőszolgálati hívószám a budapesti automata telefonközpontok 1928-tól három éven keresztül zajló bevezetéséhez köthető: azokon a területeken, ahol már automata szolgálta ki az előfizetőket, már a 04-et tárcsázva bonyolíthattak segélyhívást. Ugyanakkor ennek a számnak az országos elterjedéséig az utolsó magyarországi kézikapcsolású telefonközpont felszámolásáig várni kellett, amire 1996-ban került sor.[5]
A 04-es vagy 104-es számot tárcsázók hívása 2017-ig az Országos Mentőszolgálat megyei irányítóközpontjába futott be. A telefonközpontok észlelték, hogy a hívást honnan indították, és automatikusan a legközelebbi mentésirányítóhoz kapcsolták a hívást. 2017. november 1. óta azonban a 104-et tárcsázók hívásai a 112-es egységes segélyhívó szombathelyi vagy miskolci központjába futnak be, így a hívószám ugyan megmaradt, de valójában ugyanoda kapcsol, mint a 112.[6] A 112-es számot Magyarországon 1999. április 1-jén vezették be, ám ekkor még csak a rendőrséggel lehetett felvenni a kapcsolatot. Az egységes segélyhívó megteremtése Magyarország Európai Uniós csatlakozásának egyik feltétele volt, ugyanis az uniós tagállamok mindegyikében ezen a számon lehet segítséget kérni baleset vagy rosszullét esetén.[7]
↑ International Numbering Resources Database. ITU honlap (2017. márc. 21.) (Hozzáférés: 2019. márc. 22.)
↑ Fekete Gy. Attila: Új segélyszámok.  Népszabadság,  LIV. évf.  227. sz. (1996. szept. 28.)  13. o.
↑ Gyulay Zoltán: Éjszakai hadművelet.  Magyar Nemzet,  LII. évf.  207. sz. (1989. szept. 4.)  5. o.
↑ Tóth Ildikó: Ötről hatra.  Kurír,  III. évf.  182. sz. (1992. szept. 17.)  3. o.
↑ Jakab László: Telefonok régen és ma. In Hírközlési Múzeumi Alapítvány, Évkönyv. Budapest: Hírközlési Múzeumi Alapítvány. 2005.  147. o.
↑ Német Tamás, Joób Sándor: A mentőket hívja, de nem a mentősök fogják felvenni. Index.hu (2017. szept. 3.) (Hozzáférés: 2019. márc. 23.)
↑ Csorba Tibor: Elérhető Európában a 112.  Magyar Nemzet,  LXXI. évf.  153. sz. (2008. jún. 6.)  16. o.
A lap eredeti címe: „https://hu.wikipedia.org/w/index.php?title=104_(segélyhívó)&oldid=21699232”
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. szeptember 16., 00:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.